
Ο στόχος του έργου 
Το«PASSAGE-Παιδαγωγικές προσεγγίσεις για τη μετάβαση από την υποδοχή στην εκπαίδευση» είναι ένα διετές έργο που υλοποιείται με  τη χρηματοδότηση του προγράμματος Erasmus+ της Ευρωπαϊκής Ένωσης. Βασικός στόχος του έργου είναι η ανάπτυξη καινοτόμων και αναγκαίων  λύσεων προκειμένου να διασφαλιστεί ότι νεοαφιχθέντα παιδια από τρίτες χωρες (πρόσφυγες και μετανάστες/μετανάστριες) λαμβάνουν την απαραίτητη υποστήριξη κατά την είσοδο τους στη σχολική ζωη.    
Το έργο PASSAGE αποσκοπεί στην προώθηση της συμπεριληπτικής και ποιοτικής εκπαίδευσης για όλους τους νεοαφιχθέντες μαθητές και νεοαφιχθείσες μαθήτριες από τα αρχικά στάδια της διαδικασίας ένταξής τους, χρησιμοποιώντας μια διττή προσέγγιση που εστιάζει στην:
1. Ενδυνάμωση των εκπαιδευτικών, παρέχοντας τους τα κατάλληλα εργαλεία και μεθόδους, ώστε να αντιμετωπίζουν αποτελεσματικότερα τις υπάρχουσες παιδαγωγικές προκλήσεις. 
2. Υποστήριξη της επιτυχούς ενσωμάτωσης των νεοαφιχθέντων μαθητών και των νεοαφιχθεισών μαθητριών από τρίτες χώρες, μέσω του σχεδιασμού και της προώθησης ενός πιλοτικού προγράμματος «θετικών προτύπων» (role-model) και «συμβουλευτικής καθοδήγησης» (peer-to-peermentoring) με τη συμμετοχή μαθητών/μαθητριώντων τοπικών σχολείων
Το PASSAGΕ, το οποίο ξεκίνησε  τον Ιανουάριο του 2021 και πρόκειται να ολοκληρωθεί τον Ιανουάριο του 2023, είναι μια κοινή προσπάθεια 7 εταίρων που εκπροσωπούν 6 χώρες της Ευρωπαϊκής Ένωσης:  Ελλάδα, Κύπρος, Σλοβενία, Ιταλία, Πορτογαλίακαι Λιθουανία. Ο φορέας υλοποίησης του έργου στην Ελλάδα είναι η AMKEΣύμπλεξις.
Περισσότερες πληροφορίες για το PASSAGEείναι διαθέσιμες στην ιστοσελίδα του έργουhttps://passageproject.eu/.



Το εκπαιδευτικό πρόγραμμα 
«Συμβουλευτικήκαθοδήγηση και πρότυπα για την υποστήριξη της ενσωμάτωσης νεοαφιχθέντων παιδιών από τρίτες χώρες» 
Η συμβουλευτική καθοδήγηση είναι μια σχέση συνεργασίας μεταξύ δύο μαθητών/μαθητριών, μεταξύ ενός/μίας πιο έμπειρου/έμπειρης μαθητή/μαθήτριας και ενός νεοεισερχόμενου παιδιού που βρίσκεται στη διαδικασία της ενσωμάτωσης στο σχολικό περιβάλλον. Στο πλαίσιο αυτό, μαθητές/τριες των τοπικών σχολείων παρέχουν στα νεοαφιχθέντα παιδιά ένα σύστημα υποστήριξης για την προσαρμογή τους στο γλωσσικό πλαίσιο και στο σχολικό περιβάλλον, την προετοιμασία για τις εξετάσεις και άλλες δραστηριότητες που σχετίζονται με την ενσωμάτωσή τους στο εκπαιδευτικό σύστημα. 
Το πρόγραμμα προσφέρει στα παιδιά την ευκαιρία να αναπτύξουν ικανότητες και δεξιότητες όπως η επικοινωνία, η συνεργασία, η ενσυναίσθηση, και η υπευθυνότητα, ενισχύοντας την προσωπική, διαπροσωπική και σχολική ανάπτυξή τους, ενώ παράλληλα προάγει τη φιλία, τον διαμοιρασμό και την πολιτισμική ανταλλαγή. 
Οι κύριες δράσεις 
Οι κύριες δράσεις του εκπαιδευτικού προγράμματος περιλαμβάνουν:
1. Επιμόρφωση εκπαιδευτικώνμέσω ενός διαδικτυακούπρογράμματοςπου επικεντρώνεται στην διαπολιτισμική εκπαίδευση και επικοινωνία, την κοινωνική και σχολική ενσωμάτωση και περιλαμβάνει σύγχρονες παιδαγωγικές προσεγγίσεις για τη διδασκαλία παιδιών προσφυγών και μεταναστών. 
2. Ενημερωτικές και εκπαιδευτικές δράσεις για όλους τους/τις μαθητές/μαθήτριες μέσω εργαστηρίων με στόχο την προώθηση της διαπολιτισμικής επικοινωνίας  και την καλλιέργεια δεξιοτήτων όπως η συναισθηματική νοημοσύνη, η ενσυναίσθηση, η συνεργασία και η δεκτικότητα. 
3. Σχεδιασμός και υλοποίηση των δράσεων συμβουλευτικής καθοδήγησηςγια ένα διάστημα μερικών εβδομάδων, όπου μαθητές/μαθήτριες από τα τοπικά σχολεία θα αναλάβουν τον ρόλο του «παιδιού-καθοδηγητή» («θετικό πρότυπο») και τα παιδιά μετανάστες/πρόσφυγες τον ρόλο «παιδιού-καθοδηγούμενου». 
4. Παρακολούθηση και αξιολόγηση-αποτίμηση του προγράμματος, μέσω της συλλογής των εμπειριών των εκπαιδευτικών και των μαθητών/μαθητριών, προκειμένου να διαμορφωθούν σχετικές συστάσεις χάραξης πολιτικής σε εθνικό και ευρωπαϊκό επίπεδο. 

Το έργο αυτό χρηματοδοτείται με την υποστήριξη της Ευρωπαϊκής Επιτροπής. Η υποστήριξη της Ευρωπαϊκής Επιτροπής για τη δημιουργία του παρόντος εγγράφου δεν συνιστά αποδοχή του περιεχομένου, το οποίο αντικατοπτρίζει αποκλειστικά τις απόψεις των συντακτών, και η Επιτροπή δεν μπορεί να αναλάβει την ευθύνη για οποιαδήποτε χρήση των πληροφοριών που περιέχονται σε αυτό. 

